AfriForum toer met ‘Modder en bloed’ | Maroela Media
(Foto: Facebook via AfriForum)
AfriForum se #FliekOpDieVeld-toer, waartydens die Afrikaanse fliek Modder en bloed landwyd vertoon gaan word, skop op 27 Julie af in Gauteng.
Die burgerregte-organisasie beoog om 36 dorpe in sewe provinsies saam met die rolprentspan van Modder en bloed te besoek, waartydens dié rolprent op ŉ groot buitelugskerm op skoolrugbyvelde vertoon sal word.
Beatrice Pretorius, AfriForum se nasionale projekkoördineerder, sê dié landwye toer gaan ook terugploeg in gemeenskappe en skole. Die skole gaan telkens ŉ persentasie van die kaartjieverkope kry.
“AfriForum wil met die #FliekOpDieVeld-toer die Afrikaanse taal, kultuur en rolprentbedryf bevorder en terselfdertyd aan gemeenskappe die geleentheid bied om geld vir hul skole in te samel,” het sy gesê.
Die individuele skole beplan ook verversings en aktiwiteite soos raakrugby vir die fliekgangers. Fliekgangers kan egter ŉ piekniekmandjie, komberse en kampstoele saambring om die vertonings te geniet.
Daar gaan ook ŉ geleentheid wees om skouers te skuur met die fliekbekendes.
Die eerste vertoning vind op 27 Julie om 17:00 by die Christelike-volkseie skool in Akasia in Pretoria-Noord, op die hoek van Ivorystraat en Daan de Wet Nelweg plaas.
Kaartjies kos R60 per persoon en is beskikbaar by iTickets.
Inligting oor dorpe wat in Noordwes, Noord-Kaap, Wes-Kaap, Vrystaat, Mpumalanga en Limpopo besoek word, is ook beskikbaar op iTickets.
Piet Potgieter · 2 jaar gelede
Het sonder sukses prober uitvind wanneer word die fliek waar gewys.
Sal dit bitter graag wil bywoon en dit is lekker naby my huis, maar dit is bibberkoud en ek sien nie kans om met my gesin wat alreeds siek is, buite op n rugbyveld te gaan fliek kyk vanaand nie. hoe lyk die program in Pretoria verder??
Wiegard · 2 jaar gelede
Het vir Mike Savage gekontak van DM Studios by [email protected]. Hy het die volgende inligting veskaf:
Inligting oor later vertonings: https://www.facebook.com/BloodAndGloryMovie/events?key=events
For tickets – http://bit.ly/29bvKeh
Find your nearest show – http://bit.ly/2aut3u1
Download the Tour PDF Brochure – http://bit.ly/2a2pLcl
Visit our website for details – http://bit.ly/2ari0AR
Het die vertoning bygewoon vanaand. Die fliek geniet maar bywoning was baie swak en geen “fliekbekendes”daar gesien nie. Uiters teleurgesteld.